system
Răspunde în limba română, în stilul Wikipedia, cat mai corect gramatical.
user
Spune-mi tot ce știi despre Județul Tulcea (interbelic).
assistant
Județul Tulcea a fost o unitate administrativă de ordinul întâi din Regatul României, aflată în regiunea istorică Dobrogea. Reședința județului era orașul Tulcea.

Întindere 

Județul se afla în partea sud-estică a României Mari, în regiunea Dobrogea de Nord. Granițele fostului județ Tulcea erau foarte asemănătoare cu cele ale actualului județ Tulcea (cele reprezentate de Dunăre și de litoralul maritim erau identice, unele diferențe, neînsemnate, se pot observa pe granița sudică, terestră, a județului). Se învecina la vest cu județul Brăila, la nord-vest cu județul Covurlui, la nord cu județul Ismail, la sud cu județul Constanța, iar la est și sud-est cu Marea Neagră. La fel ca și în prezent, aproximativ 95% din suprafața Deltei Dunării era localizata pe teritoriul județului (în Nord-Estul acestuia) , restul suprafeței fiind localizată în județul Ismail (actualmente în Ucraina, numindu-se Delta Chiliei). Era județul României Mari cu cea mai mare întindere.

Organizare 
Județul era organizat în patru plăși:
 Plasa Babadag,
 Plasa Gurile Dunării,
 Plasa Măcin și
 Plasa Topolog.

La fel ca și în prezent, pe teritoriul județului se aflau cinci comune urbane (orașe): Tulcea (reședința județului), Babadag, Măcin, Isaccea și Sulina.

Populație 
Conform datelor recensământului din 1930 populația județului era de 184.038 de locuitori, dintre care 62,6% români, 12,2% ruși, 10,6% bulgari, 2,5% turci, 1,7% greci, 1,3% germani ș.a. Din punct de vedere confesional populația era alcătuită din 85,8% ortodocși, 8,3% ortodocși de stil vechi, 2,8% mahomedani, 1,5% romano-catolici, 0,6% lutherani ș.a.

Mediul urban 
În 1930 populația urbană a județului era de 41.632 locuitori, dintre care 64,7% români, 12,8% ruși, 5,5% turci, 4,4% greci, 3,3%  bulgari, 2,5% evrei, 0,8% germani ș.a. În mediul urban domina ca limbă maternă româna (69,4%), urmată de rusă (15,0%), turcă (5,5%), greacă (3,9%), bulgară (2,5%), idiș (1,5%) ș.a. Din punct de vedere confesional orășenimea era formată din ortodocși (87,5%),  mahomedani (5,7%), mozaici (2,6%), romano-catolici (1,9%) ș.a.

Materiale documentare

Referințe

Legături externe 

 Portretul României Interbelice - Județul Tulcea